CELEX: 62015CN0177
Language: hr
Date: 2015-04-21 00:00:00
Title: Predmet C-177/15: Zahtjev za prethodnu odluku koji je 21. travnja 2015. uputio Bundesgerichtshof (Njemačka) – Nelsons GmbH protiv Ayonnax Nutripharm GmbH, Bachblütentreff Ltd

29.6.2015   
            
            
               HR
            
            
               Službeni list Europske unije
            
            
               C 213/18
            
         Zahtjev za prethodnu odluku koji je 21. travnja 2015. uputio Bundesgerichtshof (Njemačka) – Nelsons GmbH protiv Ayonnax Nutripharm GmbH, Bachblütentreff Ltd
   (Predmet C-177/15)
   (2015/C 213/28)
   Jezik postupka: njemački
   
      Sud koji je uputio zahtjev
   
   Bundesgerichtshof
   
      Stranke glavnog postupka
   
   
      Tužitelj u postupku revizije: Nelsons GmbH
   
      Tuženici u postupku revizije: Ayonnax Nutripharm GmbH, Bachblütentreff Ltd
   
      Prethodna pitanja
   
   
               1.
            
            
               Jesu li tekućine koje se kao alkoholna pića prodaju u ljekarnama u bočicama s kapaljkom sadržaja od 10 ili 20 ml i u obliku spreja, a koje sadrže 27 % volumnog udjela alkohola napici koji sadrže više od 1,2 % volumnog udjela alkohola u smislu članka 4. stavka 3. Uredbe (EZ) br. 1924/2006 (1), ako u skladu s njihovim uputama za doziranje navedenima na pakiranju valja
               
                           a)
                        
                        
                           ukapati četiri kapi tekućine u čašu vode i to piti tijekom dana ili, ako je potrebno, uzeti četiri nerazrijeđene kapi,
                        
                     
                           b)
                        
                        
                           tekućinu koja se prodaje u obliku spreja dva puta raspršiti pod jezik?
                        
                     
         
               2.
            
            
               Ako je odgovor na točke (a) i (b) prvog pitanja negativan:
               Treba li i prilikom upućivanja na opće, nespecifične koristi u smislu članka 10. stavka 3. Uredbe (EZ) br. 1924/2006 podnijeti dokaze u smislu članka 5. stavka 1. točke (a) i članka 6. stavka 1. te uredbe?
            
         
               3.
            
            
               Primjenjuje li se odredba članka 28. stavka 2. prvi dio rečenice Uredbe (EZ) br. 1924/2006 ako se predmetni proizvod prije 1. siječnja 2005. pod svojim zaštićenim imenom nije prodavao kao hrana, već kao lijek?
            
         
      (1)  Uredba (EZ) br. 1924/2006 Europskog parlamenta i Vijeća od 20. prosinca 2006. o prehrambenim i zdravstvenim tvrdnjama koje se navode na hrani (SL L 404, str. 9.) (SL, posebno izdanje na hrvatskom jeziku, poglavlje 15., svezak 7., str. 172.), u verziji izmijenjenoj Uredbom Komisije (EU) br. 1047/2012 od 8. studenoga 2012. (SL L 310, str. 36.) (SL, posebno izdanje na hrvatskom jeziku, poglavlje 13., svezak 60., str. 208.).